曼聯求翻身 大盤挽「菲」士
2024年04月24日 18:02
東網電視
更多新聞短片
英超曼聯主場對錫菲聯。
英超焦點戰,曼聯主場火併錫菲聯。紅魔啱啱恥辱式進身英足盃決賽,備受抨擊,一定想踢場爭氣波翻身,錫菲聯自知護級機會渺茫,近期冇晒包袱下有前冇後,今仗實多波入,3.5球入球大係不二之選。(Now 622周四凌晨3時直播)
曼聯係一支估佢唔到嘅球隊,日前英足盃4強對英冠仔高雲地利,領先3粒大好形勢下,竟於最後20分鐘連失3球,加時仲幾乎畀高地偷到雞,好彩VAR話越位救番一命,最終靠射贏12碼,驚險地連續2年晉級決賽。同高雲地利贏盡掌聲相比,紅魔表現確係差強人意,贏得超尷尬,畀全球球迷瘋狂恥笑。人要面樹要皮,適逢今仗只係對弱旅錫菲聯,紅魔眾將都希望打場漂亮勝仗,爭番啖氣。
查實曼聯進攻算OK,雖然海倫傷愈後腳風唔順,但隊長般奴費南迪斯連續4場有士哥,而且佢哋都仲要為下屆歐洲賽席位而戰,絕對唔會hea踢。紅魔最大問題係防守,華拉尼、利辛度馬天尼斯、勞基梳爾等傷晒,上仗對高雲地利焗住用防中卡斯米路客串中堅,難怪佢哋近6場法定時間未贏過,場場有失波,其中近4場全開4球或以上,防線都咪話唔牙煙。
另邊廂,包尾大幡錫菲聯現時落後尾4嘅諾定咸森林10分,聯賽剩番5輪,想逃出生天護到級,就得番渺茫同冇機會,佢哋近期都好似冇嘢好輸,寧願有前冇後打死罷就,近7場亦有6次開4球或以上,今仗隨時合演入球騷。
更多賠率: